Leköpték Gyurcsányt, próbára bocsátották őket
Tárgyalás mellőzésével próbára bocsátotta a bíróság azt a két férfit, akik leköpték Gyurcsány Ferenc volt miniszterelnököt.
Pál Mártont és Bene Gábort tettleges becsületsértés miatt marasztalta el a bíróság – tudta meg a Magyar Nemzet. A két férfi akkor köpte le Gyurcsányt, amikor a 2006. őszi rendőri fellépés miatt kezdődött, úgynevezett tábornokper 2013. szeptemberi tárgyalására ment. A politikus a sajtónak nyilatkozva elhaladt Pál Márton előtt, aki szemen köpte. Gyurcsány továbbment, majd az épületben letörölte a szemüvegét. Távozóban Bene Gábor nyakon köpte a volt kormányfőt, akit ekkor már rendőrök őriztek.

A lap a történteket összehasonlítja Pásztor István vajdasági politikus leköpésével, ami miatt a nyomozó hatóság hivatalból indított eljárást, és személyi szabadság megsértésével és garázdasággal vádolták Gaudi-Nagy Tamás volt jobbikos képviselőt.  Gyurcsány esetében a sértett feljelentése alapján indult eljárás.
Közélet